Sabališkių tvenkinys
55°2′25″ š. pl. 24°40′58″ r. ilg.﻿ / ﻿55.04028°š. pl. 24.68278°r. ilg.﻿ / 55.04028; 24.68278 Sabališkių tvenkinys – tvenkinys Lietuvoje, Širvintų rajone, 18 km į vakarus nuo Širvintų. Sudarytas užtvenkus Kabarkštos upę (Širvintos intakas) 6,2 km nuo jos žiočių. Tvenkinio ilgis iš šiaurės rytų į pietvakarius – 0,7 km, plotis – iki 0,14 km. Altitudė 97,8 m. Krantai aukštoki, daugiausia apaugę krūmais ir medžiais. Aplinkui plyti pievos ir dirbami laukai. Šalia įsikūręs Sabališkių kaimas. Žemiau užtvankos eina kelias  4305  Musninkai–Čiobiškis–Gelvonai–Vytinė . Tvenkinys įrengtas 1976 m.